text: # Să̤-iàng-diē Dòng-sĕng-dòng
  Să̤-iàng-diē Dòng-sĕng-dòng (西營裏長生堂), gāng-chĭng Dòng-sĕng-dòng (長生堂), sê Hók-ciŭ gì siŏh ciáh miêu. Nguòng-lài gì miêu găk Să̤-iàng-diē, Ùng-gáik sèng-âu ké̤ṳk pó̤-huâi kó̤, 1990 nièng-dâi tṳ̀ng-siŭ. 2007 nièng Să̤-iàng-diē cháik-chiĕng, ĭng-ôi mò̤ hăk-huák gì cŭng-gáu sĭng-hông, ké̤ṳk dáung bàng-siòng gì chió tiáh lâi. Hiêng-câi mò̤ gó-dêng gì miêu, cáng-ăng (暫安) Gū-làu-kṳ̆ Gă-iòng Sĭng-chŏng (加洋新村) diē-sié, hó-gê̤ṳng gṳ̆-mìng ô páh-sáung tō̤ dê tṳ̀ng-sĭng kī miêu. Ciā miêu sê Dô̤-gáu Giū-áng Tái-săng gì 13 ciáh dòng cĭ ék, sṳ̆k Gă-hĭng-gīng (嘉興境), ngiàng-sìng gâe̤ng muóng-buŏi gì sèng-âu sṳ̆k Să̤-iàng-áng (西營案). Lâng ciáh Tái-săng Hô̤-gá Dâi-ciŏng-gŭng (泰山護駕大將軍) Duâi-báh (大伯), Nê-báh (二伯) gé̤ṳng ciā miêu lā̤.
  Muōi nièng buóh kăi-sṳ̄ Giū-áng Tái-săng ngiàng-sìng gì sèng-âu, Duâi-báh, Nê-báh sĕng chók-huák kó̤ gô-áng (舊案) Ŭng, Kŏng lâng ciáh ciŏng-gŭng hŭ-uái hô̤-gá, cĭ hâiu ciáh kŭi-dòng. Buōng-dā̤ ciā Duâi-báh, Nê-báh nâ sê hĕ̤-hĕ̤-băng dŏng-chă̤-gì. Ô siŏh nièng ngiàng-sìng gì sèng-âu, Ŭng Ciŏng-gŭng gì ngṳ̀ng mô̤ dâung diŏh Dòng-sĕng-dòng Dĕ̤ng-ék-băng (東一班) lō̤ duâi báh sĭng-găng lā̤. Ŭng Ciŏng-gŭng chṳ̄-káik cêu hŭng Duâi-báh, Nê-báh có̤ Hô̤-gá Dâi-ciŏng-gŭng. Ī-hâiu muōi siŏh nièng kŭi-dòng cĭ sèng dŭ diŏh huáng Duâi-báh, Nê-báh lì câng-dòng. Ngiàng-sìng gì sèng-âu, dŭ diŏh gṳ̆ng Ŭng, Kŏng lâng ciáh ciŏng-gŭng sĭng-biĕng hô̤-gá (護駕), nâ gāu-nguŏk sĕk-nê muóng-buŏi giék-sók ī-hâiu ciáh diōng-kó̤ guó cê-gă săng-nĭk siŏh gĕ̤ng.
  
title: Să̤-iàng-diē Dòng-sĕng-dòng
wikitext: {{twin|0}}
  {{Infobox religious building
  | building_name = Să̤-iàng-diē Dòng-sĕng-dòng
  | native_name = 西营里长生堂
  | native_name_lang = zh-Hans
  | image = 
  | caption =  
  | coordinates = {{coord|26|4|31.51|N|119|17|33.58|E|display=it}}
  | coordinates_footnotes = 
  | religious_affiliation = [[Dô̤-gáu]]<br>[[Dṳ̆ng-guók mìng-găng séng-ngiōng]]
  | architect = 
  | architecture_type = 
  | architecture_style = 
  | location = [[Hók-gióng]] [[Hók-ciŭ]] [[Gū-làu]] Gă-iòng Sĭng-chŏng (cáng-sì)
  | country = {{flagcountry|China}}
  | consecration_year = 
  | founded_by = 
  | creator   = 
  | funded_by = 
  | general_contractor = 
  | established    = 
  | groundbreaking = 
  | year_completed = 
  | date_demolished = <!-- or | date_destroyed = -->
  | footnotes = 
  | website = <!--  {{URL|}}  -->
  }}
  '''Să̤-iàng-diē Dòng-sĕng-dòng''' (西營裏長生堂), gāng-chĭng '''Dòng-sĕng-dòng''' (長生堂), sê [[Hók-ciŭ]] gì siŏh ciáh [[miêu]]. Nguòng-lài gì miêu găk Să̤-iàng-diē, [[Ùng-gáik]] sèng-âu ké̤ṳk pó̤-huâi kó̤, [[1990 nièng-dâi]] tṳ̀ng-siŭ. [[2007 nièng]] Să̤-iàng-diē cháik-chiĕng, ĭng-ôi mò̤ hăk-huák gì cŭng-gáu sĭng-hông, ké̤ṳk dáung bàng-siòng gì chió tiáh lâi. Hiêng-câi mò̤ gó-dêng gì miêu, cáng-ăng (暫安) [[Gū-làu-kṳ̆]] Gă-iòng Sĭng-chŏng (加洋新村) diē-sié, hó-gê̤ṳng gṳ̆-mìng ô páh-sáung tō̤ dê tṳ̀ng-sĭng kī miêu. Ciā miêu sê [[Dô̤-gáu]] [[Giū-áng Tái-săng]] gì 13 ciáh dòng cĭ ék, sṳ̆k Gă-hĭng-gīng (嘉興境), [[ngiàng-sìng]] gâe̤ng [[muóng-buŏi]] gì sèng-âu sṳ̆k Să̤-iàng-áng (西營案). Lâng ciáh Tái-săng Hô̤-gá Dâi-ciŏng-gŭng (泰山護駕大將軍) Duâi-báh (大伯), Nê-báh (二伯) gé̤ṳng ciā miêu lā̤.
  
  Muōi nièng buóh kăi-sṳ̄ Giū-áng Tái-săng ngiàng-sìng gì sèng-âu, Duâi-báh, Nê-báh sĕng chók-huák kó̤ gô-áng (舊案) Ŭng, Kŏng lâng ciáh ciŏng-gŭng hŭ-uái hô̤-gá, cĭ hâiu ciáh kŭi-dòng. Buōng-dā̤ ciā Duâi-báh, Nê-báh nâ sê hĕ̤-hĕ̤-băng dŏng-chă̤-gì. Ô siŏh nièng ngiàng-sìng gì sèng-âu, Ŭng Ciŏng-gŭng gì ngṳ̀ng mô̤ dâung diŏh Dòng-sĕng-dòng Dĕ̤ng-ék-băng (東一班) lō̤ duâi báh sĭng-găng lā̤. Ŭng Ciŏng-gŭng chṳ̄-káik cêu hŭng Duâi-báh, Nê-báh có̤ Hô̤-gá Dâi-ciŏng-gŭng. Ī-hâiu muōi siŏh nièng kŭi-dòng cĭ sèng dŭ diŏh huáng Duâi-báh, Nê-báh lì câng-dòng. Ngiàng-sìng gì sèng-âu, dŭ diŏh gṳ̆ng Ŭng, Kŏng lâng ciáh ciŏng-gŭng sĭng-biĕng hô̤-gá (護駕), nâ [[9 nguŏk 12 hô̤ (nùng-lĭk)|gāu-nguŏk sĕk-nê]] muóng-buŏi giék-sók ī-hâiu ciáh diōng-kó̤ guó cê-gă săng-nĭk siŏh gĕ̤ng.
  
  
  [[Category:Dô̤-gáu]]